cyanic-selkie/wikianc huggingface dataset:
בני ערובה (סדרת טלוויזיה אמריקאית)
הפצה
הסדרה שודרה בבריטניה בערוץ 4, באוסטרליה ב-Nine Network, בקנדה ברשת CTV, באמריקה הלטינית בערוץ Warner, בהולנד ב-NET 5, בניו זילנד בערוץ TV One, בפינלנד ב-MTV, בדרום אפריקה ברשת M-Net, בהודו בערוץ זי קפה, בצרפת ב-Canal +, בפורטוגל ב-RTP2, באוסטריה ב-1 ORF, בבלגיה ברשת een בספרד ב-Antena 3 ובסלובניה בערוץ הטלוויזיה POP.
SAS (שפת תכנות)
SAS היא שפת מחשב ספציפית המשמשת לניתוחים סטטיסטיים. היא פותחה על ידי אנתוני ג'יימס בר (Anthony James Barr) בשנות השישים, ומאז התרחבה לכיוונים נוספים, כמו בינה עסקית, למידת מכונה ודברים נוספים.
SAS איננה רק שפת תכנות אלא תוכנה (software), הכוללת למעלה מ-200 חבילות שונות. רבות מהן מתבססות על תכנות חזותי (ויזואלי) שאינו דורש ידע מוקדם בתיכנות.
השפה אינה קוד פתוח, ושייכת למכון SAS האמריקאי שהוא בית התוכנה הפרטי הגדול בעולם. המכון דורש תשלום עבור התקנה ושירות. קיים אתר מפורט של המכון הכולל את כל הפונקציות וההתקנות האפשריות בשפה.
סקריפטים של SAS וקובצי דאטה מקבלים את הסיומת file.sas.
בתעשייה השימוש ב-SAS נפוץ בעיקר בחברות גדולות, לרוב מתחומי הפיננסים (בנקים, חברות ביטוח וכדומה) והפרמקולוגיה (תרופות). זאת משום אמינותה ויציבותה של השפה, והעובדה שקיים גוף שהוא האחראי עליה, בשונה משפות אחרות כמו python ו-r.
תחביר השפה
SAS איננה רק שפה, אלא תוכנה הכוללת למעלה מ-200 חבילות שונות. גם התחביר עשוי להיות שונה מאוד בין חבילות שונות ומטרות שונות.
השפה בבסיסה נועדה לעבודות עם טבלאות, ולכן התחביר שלה שונה משפות אחרות.
ב-SAS אין חשיבות להזחה. גם לא קיים הבדל בין אותיות גדולות וקטנות.
מאפיינים בסיסיים
יש לכתוב נקודה פסיק אחרי כל פקודה. לאחר כל פעולה, יש לכתוב את המילה השמורה RUN;
השפה רצה בחלק סביבת העבודה שנקרא LOG, ושם ניתן לראות את הפקודות עצמן.
עבודה בספריות
תהליך העבודה ב-SAS מתבסס על עבודה בספריות (Library), שהן תיקיות שהוגדרו בעזרת נתיב (pathway).
התיקייה הבסיסית היא תיקיית work ובה מתבצעת העבודה השוטפת. תיקיית work מתרוקנת אוטומטית בכל יציאה מהתוכנה, וכל הקבצים שהיו בה נמחקים.
הגדרת הספרייה פותחת במילה השמורה libname, לאחר מכן הגדרת שם הספרייה, ואז הנתיב כמחרוזת.
הנה דוגמה להגדרת ספרייה במערכת ההפעלה WINDOWS:
טיפוסי נתונים
ב-SAS קיימים שני טיפוסי נתונים: טיפוס נומרי (מספרי) וטיפוס מחרוזת (המכונה ב-SAS בשם CHAR). קיימים משתנים נוספים המבוססים על שני הללו. לדוגמה, משתנה תאריך (DATE) המבוסס על טיפוס נומרי.
סקירה כללית של תחביר בסיסי
תחביר בסיסי ב-SAS מכונה data step ונמצא בשימוש בכל החבילות. תפקידו הוא יצירת טבלאות והגדרת פעולות שונות בין טבלאות. תחביר בסיסי פותח במילה השמורה DATA ומסיים במילה השמורה RUN
יצירת טבלה חדשה מתבצעת כך:
בדוגמה זו יצרנו את הטבלה name_table בספריית work.
הגדרת משתנה חדש או פעולות על משתנים יכולה להתבצע כך:
הפקודה set מבצעת טעינה של טבלה אחרת. כדי לבצע איחוד בין טבלאות (JOIN), יש להשתמש בפקודה merge.
אם לא הוגדרה תיקייה מסוימת לפני יצירת הטבלה, היא תיווצר אוטומטית בספריית WORK.
קיימות מתודות רבות המתאימות לעבודה על משתנים בטבלה. כמו למשל length, compress, וכדומה. כולן מתפרסמות באתר SAS.
עבודה בתהליכי SAS (המכונים procedure)
בשפת SAS קיימים מאות "בלוקים" מובנים המשמשים לתכלית ספציפית כלשהי. כולם פותחים במילה השמורה proc ומסיימים ב-run.
להמחשה, להדפסת הטבלה נוכל להשתמש ב-proc print, בצורה הבאה:
קיימות אפשרויות רבות עבור כל proc, ולכל אחד מהם קיים פרוטוקול ייחודי משלו. כולם מתפרסמים באתר SAS.
הצגת הנתונים
SAS היא שפה שנועדה לנתונים, וקיימות בה אפשרויות רבות להצגת נתונים, טבלאות, גרפים, מדדים סטטיסטיים, ועוד שימושים רבים נוספים.
בדוגמה זו הגדרנו ל-SAS את משתנים A ו-E כמשתנים קטגוריאלים, ואת משתנה B כמשתנה נומרי מדיד. לאחר מכן דרשנו טבלה המראה את הסכום והממוצע של משתנה B, עבור כל קטגוריה במשתנה A.
דרישה שהיא בלתי הגיונית מבחינה סטטיסטית (למשל, ממוצע של משתנה קטגוריאלי) תעלה הודעת שגיאה.
אין חובה להשתמש בכל המשתנים שהוגדרו. כך למשל, משתנה E לא בא כאן לידי ביטוי.
ניתן להוסיף טבלאות נוספות ופקודות נוספות לפני פקודת run.
שפת מאקרו
שפת מאקרו היא תת-שפה ב-SAS הדומה יותר לשפות אחרות. תפקידן של פקודות מאקרו הוא לחסוך בקוד, למשל באמצעות הגדרת פונקציות. התחביר שונה מעט מהתחביר הבסיסי, משום שמדובר בחבילה אחרת שפותחה בזמן אחר.
דרך פשוטה להגדיר משתנה מאקרו (משתנה זה איננו עמודה בטבלה) היא כך:
בדוגמה זאת, ערכו של האובייקט A הוא 2.
הגישה למשתני מאקרו היא בעזרת התג &. למשל, כדי להדפיס את A יש לכתוב:
פונקציה זו מדפיסה (PUT) את הארגומנט לאחר שהיא מחשבת ומוסיפה לערכו 10.
פונקציות SAS תומכות גם בארגומנטים עם ערך ברירת מחדל (default), אבל יש לשים אותם בסוף רשימת הארגומנטים.
מערכים ולולאות
ב-SAS ניתן להגדיר מערך (array) בעזרת המילה השמורה array, ואחריה מופיעים הממדים בסוגריים מסולסלות. כלי זה משמש פעמים רבות להגדרת משתנים רבים בבת אחת. למשל:
לולאות for ו-while קיימות ב-SAS, אך הן מתבצעות בתוך טבלה או כחלק מפקודת מאקרו, ולא באופן חופשי. לפעמים, במקרים מהסוג הזה, נהוג ליצור טבלה ריקה ולכתוב את הקוד, כך שהקוד מופעל - אך לא נוצרת טבלה.
לולאה תתחיל בפקודה DO ותיגמר בפקודה END
דוגמה להמחשת לולאת for בתוך פקודת מאקרו:
סטיב אדלר (פוליטיקאי)
סטיב אדלר (באנגלית: Steve Adler; נולד ב-1956) הוא עורך דין ופוליטיקאי יהודי-אמריקאי המכהן כראש עיריית אוסטין שבטקסס.
ביוגרפיה
אדלר נולד למשפחה יהודית בוושינגטון די. סי.
ב-2014 נבחר לראשות העיר אוסטין והחל לכהן בתפקיד בינואר 2015. ב-2018 נבחר לתקופת כהונה נוספת ברוב של 59%.
אדלר נשוי לדיאן והם הורים לשלוש בנות.
ראש ממשלת בלגיה
ראש ממשלת בלגיה (בהולנדית: Eerste minister van België; בצרפתית: Premier ministre de la Belgique; בגרמנית: Premierminister von Belgien) הוא המשרה הפוליטית הבכירה ביותר בבלגיה. למרות שהמשטר בבלגיה הוא מונרכיה חוקתית, במרוצת השנים החשיבות הפוליטית של מלך בלגיה נחלשה לאורך זמן, ואילו משרת ראש הממשלה הפכה בהדרגה ליותר חשובה.
באופן פורמלי, ראש הממשלה ממונה על ידי המלך, לצד השרים האחרים ומזכירי המדינה של הממשל הפדרלי. בפועל, המינוי משקף את תוצאות הבחירות לפרלמנט, ונעשה לאחר התייעצויות עם ראשי הסיעות הגדולות ואישי ציבור נוספים. כראש הממשלה, הוא הראשון להתמנות מבין כל השרים. בעוד המלך לא יכול לבצע כל פעולה ביצועית ללא הסכמה והאחריות של אותו שר האחראי על תחום הפעולה הביצועית שבכוונת המלך לעשות.
מינוי של ראש ממשלה חדש נחתם על ידי ראש הממשלה המתפטר. לאחר מכן, ראש הממשלה החדש חותם על ההתפטרות של ראש הממשלה המתפטר. כמו כן, ראש ממשלת בלגיה חבר במועצה האירופית.
ראש הממשלה הראשון היה אטיין קונסטנטין דה ז'רלאש שכיהן בתפקיד בשנת 1831. נכון לשנת 2021, ראש ממשלת בלגיה הנוכחי הוא אלכסנדר דה-קרו.
סמכויות
ראש הממשלה אחראי על תיאום מדיניות הממשלה. מלבד זאת, ראש הממשלה אחראי על ביצוע ההסכם הקואליציוני. הוא נוכח בכל ישיבות מועצת השרים. בנוסף, ראש הממשלה מייצג את הקואליציה בפומבי, הן בבלגיה והן מחוץ לבלגיה. ראש הממשלה אמון ליצור קשר עם המלך ולעדכן אותו במצב הפוליטי של המדינה.
ראש הממשלה מציג את מדיניות הממשלה בפרלמנט הפדרלי של בלגיה- בסנאט הבלגי ובבית הנבחרים. הוא גם יכול להעלות בפרלמנט הצבעת אמון בממשלתו. אם הצבעת האמון לא עוברת, דבר זה יוביל להתפטרות של הממשלה. הממשלה כולה מתפטרת אך ורק אם הממשלה נפלה בהצבעת אי אמון, אך אם ראש הממשלה מתפטר מסיבות אישיות או בריאותיות הממשלה ממשיכה לכהן תחת ראש ממשלה חדש.
ראש הממשלה מייצג את בלגיה בארגונים הבינלאומיים שונים ובמדינות שונות, לצד שר החוץ. בשל רפורמת המדינה. לראש הממשלה יש משימות נוספות, כגון שמירה על היחסים בין האזורים והקהילות בבלגיה.
הקו הישיר עם ולדימיר פוטין
הקו ישיר עם ולדימיר פוטין (רוסית: Прямая линия с Владимиром Путиным) הוא שמה של תוכנית טלוויזיה שנתית מיוחדת, המהווה מופע של שאלות ותשובות המשודר בשידור חי ברשתות רוסיה-1, רוסיה 24, RT ובערוץ הראשון ברוסיה ובתחנות הרדיו מאיאק, וסטי FM ו"רדיו רוסיה". התוכנית מנוהלת על ידי מזכיר העיתונות של קרמלין. בתקופות שונות עשו זאת אלכסיי גרומוב ודמיטרי פסקוב. אחת המנחות המזוהות ביותר עם התוכנית היא מגישת החדשות מריה סיטל.
נערכה גם תוכנית טלוויזיה מקבילה של מדבדב בשם שיחה עם דמיטרי מדבדב.
פורמט
במהלך התוכנית נשאל פוטין שאלות על ידי אזרחים רוסים באמצעות הטלפון והאינטרנט מהערים הגדולות ביותר ברוסיה. רוב השאלות נוגעות לנושאים אקטואליים, לאירועים ולבעיות רלוונטיות לחברה הרוסית. הנשיא פוטין נהג להשיב לשאלות הקהל שהוגשו באמצעות הודעות טקסט, דואר אלקטרוני, טלפון, פניה בווידאו, כל זאת במהלך מושב השאלות והתשובות השנתי שלו שנערך במוסקבה.
רוסלן ליסקוביץ'
רוסלן ליסקוביץ' (בבלארוסית: Руслан Лісаковіч; נולד ב־22 במרץ 2002) הוא כדורגלן בלארוסי המשחק בעמדת הקשר במועדון דינמו מחצ'קלה מהליגה הרוסית השנייה ובנבחרת בלארוס.
קריירת מועדונים
ליסקוביץ' שיחק בקבוצת הנוער של שחטיור סליהורסק מליגת העל הבלארוסית. בשנת 2019 עבר לשחק באוזדה ולזכות המועדון הבקיע 2 שערים. בשנת 2020 עבר לקרומקאצ'י מינסק ושם הבקיע 3 שערים ב־22 הופעות. בשנים 2021–2022 שיחק באיסלץ', שם הבקיע 6 שערים ב־52 הופעות. בשנת 2023 עבר למועדון הרוסי דינמו מחצ'קלה.
Los Ángeles (אלבום)
Los Ángeles (בעברית: המלאכים) הוא אלבום הבכורה של הזמרת הספרדית רוסליה, שיצא ב-10 בפברואר 2017, תחת יוניברסל מיוזיק ספרד. האלבום מציג את רוסליה כזמרת פלמנקו וכולל אוסף שירי פלמנקו המתרכזים בנושא של מוות. האלבום כולל סוגי שונים של פלנקו - אלגרייס, טנגוס, פנדנגוס ואף סגנונות ייחודיים יותר כמו גוואחירה וסאטה. רוסליה כיוונה להוקיר את הסאונד הקלאסי של פלנקו בעודה משלבת מרכיבים של פופ ומוזיקה ניסיונית.
לקידום הפרויקט, האלבום יצא בפורמטים פיזיים ודיגיטליים - כולל תקליטור ואריך-נגן. הופקו וידאו קליפים לשירים "Catalina", "De plata" ולשיר "Aunque es de noche", שלא יצא כסינגל מתוך האלבום. האלבום קיבל שבחים מהתקשורת הספרדית, ונקרא האלבום הספרדי הטוב ביותר של שנת 2017 על ידי העיתון הספרדי ABC והמגזין הספרדי Rockdelux. הוא גם זכה להצלחה מסחרית, והגיע למקום התשיעי במצעד האלבומים הספרדי, ונשאר במצעד כ-116 שבועות.
רקע
רוסליה החלה את דרכה המוזיקלית בגיל צעיר והופיעה על במות ברחבי העולם. היא שיתפה פעולה עם אמנים שונים, כולל צ'יקואלו, אנריק פאלומאר, לה פורה דל באוס, ואפילו עבדה עם הראפר המדרידי סי טנגנה. שנותיה המעצבות בפלמנקו הושפעו באופן משמעותי מהמנטור שלה, חוסה מיגל ויזקאיה, דמות ידועה בסצנת הפלמנקו בברצלונה ובקטלוניה. שיתוף הפעולה בין רוסליה לראול ריפרי נוצר לאחר שריפרי שמע לראשונה את רוסליה מופיעה באירוע מחווה לאמנית הפלמנקו מארוחה גארידו. הם התחברו בתחילה כחובבי מוזיקה והחלו לבלות שעות יחד בהאזנה לז'אנרים שונים בפלטפורמות כמו יוטיוב וספוטיפיי. בעוד שהבסיס המשותף שלהם היה בפלמנקו, העניין ההדדי שלהם במוזיקה שחורה חיזק עוד יותר את הקשר ביניהם. הם הוקסמו מאמני מוזיקה ניסיונית כמו קניה וסט וקנדריק לאמאר, כמו גם מהגישה הגולמית והאורגנית של אמני פלמנקו מסורתיים כמו לה נינייה דה לוס פיינס, ברנרדו אל דה לוס לוביטוס ופפה מרצ'נה.
שיתוף הפעולה שלהם נוצר באופן טבעי, כשרוסליה וריפרי ניגנו ופירשו יחד שירים כלאחר יד במהלך ההאזנה שלהם. בסופו של דבר הם הופיעו יחד בהופעה סגורה בבר המחתרת הידוע של ברצלונה, "Heliogàbal". בתחילה, לריפרי היו הסתייגות מהשתתפות בפרויקטים הקשורים לפלמנקו, מכיוון שהוא היה מעורב בעיקר באלבומי פלמנקו כמפיק ולא כמוזיקאי. בעוד שרוסליה וריפרי שיתפו פעולה לאורך יצירת האלבום, ריפרי לקח אחריות על הפקת הרצועות והעיבודים.
הרכב האלבום
האלבום הוא יצירה משותפת בין רוסליה לבין המוזיקאי והמפיק ראול פרננדס מירו, הידוע גם בשם ריפרי. האלבום, שיצא על ידי יוניברסל מיוזיק, מציג גישה פורצת דרך לפלמנקו על ידי התאמת סגנונות פלמנקו מסורתיים מנקודת מבט עכשווית ומינימליסטית.
הנושא המרכזי של האלבום הוא המוות, הנטוע עמוק בדימויים ובתרבות הפלמנקו. רוסליה וריפרי רצו לחקור את הספקטרום הרחב של רגשות הקשורים למוות, כולל טרגדיה, אהבה, רוחניות ונושאים יומיומיים. הם שאפו ליצור תחושה של נצחיות במילים ובבחירות המוזיקליות שלהם כדי ליצור הזדהות בקרב קהל צעיר ומבוגרים כאחד.
רשימת רצועות
כל הרצועות הופקו על ידי ראול ריפרי.
חרחבינה חופית
חַרְחֲבִינָה חוֹפִית (שם מדעי: Eryngium maritimum) הוא צמח רב שנתי נמוך בסוג חרחבינה ממשפחת הסוככיים. לצמח תפוצה רחבה ובארץ תפוצה מוגבלת לחולות במישור החוף.
יש המגדלים אותו בגינות-נוי, ויש האוכלים אותו ומשתמשים בו למרפאה.
תיאור
עליו של החרחבינה החופית ירקרקים לבנבנים קרחים וגילדניים, רחבים בבסיסהם ודמויי לב עם עורקיהם לבנים בולטים ועם שוליים קוצניים. הגבעולים עבים, מצולעים. גובהו 20–50. ופריחתו חלה בין החודשים אפריל לאוגוסט. הפרחים זעירים, דו-מיניים, לבנבנים, ומואבקים על-ידי דבורים קטנות. התפרחת היא סוכך חרוטי דמוי קרקפת, וגדולה יותר מאשר ביתר מיני החרחבינה. והפרי הוא ספוגי - קשקשי.
אוריאל לין
ביוגרפיה
לין נולד בעיר העתיקה בירושלים בשם אוריאל אסולין, ליהונתן אסולין שעלה ממרוקו, ולמרגלית חזן ילידת הארץ. סבו, הרב בן ציון מרדכי חזן, היה מייסד ישיבת "פורת יוסף" בעיר העתיקה בירושלים והגבאי שלה. ב-28 במאי 1948, במהלך מלחמת העצמאות, מסר הסב את כתב הכניעה של הרובע היהודי בעיר העתיקה לידי מפקד הלגיון עבדאללה אל תל.
לין התחנך במוסד חילוני לילדי חיילים בבני ברק. לאחר מכן היה חניך בכפר הנוער מאיר שפיה ובכפר הנוער בן שמן. לפני שירותו הצבאי למד בבית הספר הימי בחיפה. התגייס לצה"ל בגיל 17, שירת בחיל השריון בחטיבה 7, ובשנת 1954 השתחרר משירות סדיר. השתתף כאיש מילואים בשלוש ממלחמות ישראל: מלחמת סיני בשנת 1956, מלחמת ששת הימים בשנת 1967 ומלחמת יום הכיפורים בשנת 1973.
למד משפטים באוניברסיטה העברית בירושלים (1954–1958) וקיבל תואר מוסמך במשפטים בהצטיינות יתרה. כמו כן קיבל תואר מאסטר במשפטים מאוניברסיטת קליפורניה בברקלי (1961–1963).
עם תום לימודיו בברקלי כיהן בתפקיד מנהל החוף המערבי מטעם ארגון ההתרמה של הקרן הקיימת לישראל.
לאחר שובו לישראל עבד כעו"ד שהתמחה בתיקי תאונות דרכים, ועבר למגזר העסקי הפרטי, שימש יועץ משפטי ומזכיר החברה "אתא טקסטיל" ומנהל חברת הטקסטיל "ג'רוזלם ג'רסי".
לין כיהן כדירקטור בדירקטוריונים של חברות ציבוריות בהן חברת החשמל לישראל, כימיקלים לישראל, מפעלים פטרוכימיים בישראל, גדות ביוכימיה וצים, כיהן כיו"ר הדירקטוריון של חנ"ל - חברת הנפט לישראל, כיהן ומכהן במועצות מנהלים של חברות ממשלתיות שונות.
לין מפרסם לאורך כל שנות פעילותו הציבורית, החל משנת 1972, מאמרים בעיתונות הישראלית בנושאי כלכלה, חברה וחוק.
תחילת פעילותו הציבורית
בשנת 1973 הצטרף למפלגה הליברלית ושנתיים לאחר מכן נבחר לחבר הנהלת המפלגה הליברלית הישראלית.
בשנת 1977, לאחר המהפך הפוליטי מונה לין כנציג האוצר, על ידי שר האוצר שמחה ארליך, למנהל רשות ההשקעות של ישראל בצפון אמריקה. הוא ארגן מחדש את המערכת של רשות זו והציב כיעד מרכזי הבאת חברות אמריקאיות לישראל, בעיקר בתחום הטכנולוגיה העילית. בתקופת כהונתו החליטה חברת נשיונל סמיקונדקטור להקים מפעל בהרצליה. לין, בתוקף תפקידו, שכנע חברה זו לבצע השקעה בישראל. בנוסף הוא סייע בגיוס כספים לחברת אלרון הישראלית בתחילת תנופת התפתחותה. לאחר שנתיים חזר לישראל וקיבל את משרת הממונה על הכנסות המדינה.
הממונה על הכנסות המדינה
בתפקידו כממונה על הכנסות המדינה היה אחראי על אגף מס הכנסה ועל אגף המכס והמע"מ. במשך שלוש וחצי שנות כהונתו בתפקיד פעל לפישוט מערכת המס ולשיפור תפקודה כדי לקדם את היעד של תשלום מס אמת. ביוזמתו של לין בוטלו או צומצמו 11 מיסים, כמו פטור ממס שבח מקרקעין במכירת דירת מגורים אחת לארבע שנים, (בשנת 2014 בוטל הפטור) פטור ממס רכוש (על כל המבנים - דירות מגורים, תעשייה, מסחר ושירותים), ביטול מס עיזבון, הפחתת מס קנייה על מוצרים בני קיימא למשפחה (תנורי אפייה, מקררים, מכונות כביסה, טלוויזיות וכלי רכב קטנים) וכן על חומרי גלם ומוצרי צריכה, ביטול מס קנייה על שירותים, ביטול מס מעסיקים (בתעשייה, בתיירות ובחקלאות) ומס עסקים. לין התנגד לניסיונות להחזיר את מס הנסיעות, והוא הוחזר רק לאחר שעזב את התפקיד.
לין איחד ופישט את מערכת אכיפת החוק בתחום המיסים, כולל כל פעולות המחשוב והרחיב את שיטת הניכוי במקור.
פעילותו במשרד האנרגיה והתשתיות הלאומיות
בשנת 1982 עבר לין לכהן בתפקיד מנכ"ל משרד האנרגיה והתשתיות הלאומיות עד לבחירות לכנסת ה-11, ביולי 1984. בין השנים 1982 – 1984 היו קשיים מיוחדים לישראל לרכוש נפט גולמי שסופק לישראל רק ממצרים וממקסיקו, ובמחירים גבוהים יחסית. במסגרת תפקידו, השפיע לין על עיצוב מדיניות של הקמת תחנות כוח בפחם וזו המדיניות בה נקטה חברת החשמל. לין הוביל את המעבר המהיר של תחנות הכוח לייצור חשמל משימוש במזוט לפחם שהיה זול וזמין יותר. כל שלוש תחנות הכוח בנות 350 מגוואט כל אחת הן תחנות כוח פחמיות. נמל פחם ימי חדרה הוקם מתוך כוונה לקלוט את מטעני הפחם בישראל.
ההשקעה בפיתוח מקורות אנרגיה חלופיים כמו בריכות סולאריות, במימון משרד האנרגיה שניתן למשפחת ברודצקי לפיתוח בריכות סולאריות באזור יריחו, תרמה לצמיחת אורמת.
חודשיים לאחר שנכנס לתפקידו כמנכ"ל משרד האנרגיה, הוצעה ובוצעה העברת תעריף חברת החשמל לתעו"ז (תעריף עומס זמן). תעריף זה נועד לאזן את העומסים על רשת החשמל, עידוד השימוש בזמנים של צריכת שפל והרתעה משימוש בזמני השיא. לין ושר האנרגיה והתשתיות, יצחק מודעי, פעלו על מנת לפתוח בשלהי 1982 את התחרות בין חברות הדלק הגדולות, שעד אז הייתה ביניהם חלוקת שוק קבועה, ונוסחת מחיר שהוכתבה על ידי משרדי האוצר והאנרגיה.
בתקופת כהונתו כמנכ"ל, בין השנים 1982 – 1984, היה לין מעורב בהחלטה על הפסקת פרויקט תעלת הימים והפסקת התוכנית להפקת חשמל בתחנת כוח גרעינית.
בשנת 1983 החליט לין לרוץ לראשות עיריית חיפה, ולשם כך הציעה הממשלה תיקון לחוק שיאפשר לו זאת, אך לבסוף התרשם שגורמים במפלגה הליברלית, שהציעה לו את ההתמודדות, לא היו מעוניינים בהצלחתו. הוא פרש מהמרוץ ונשאר בתפקידו במשרד האנרגיה.
פעילותו בכנסת
לין נבחר לכנסת ה-11 מטעם סיעת הליכוד והחל לכהן ביולי 1984. היה חבר בוועדת הכלכלה ובוועדת החוקה, חוק ומשפט, וכן כיהן כיו"ר הוועדה לבטיחות בדרכים וכיו"ר ועדת המשנה לאנרגיה.
כחבר פעיל בוועדת החוקה, חוק ומשפט השתתף לין בעיצוב חוקים רבים, כמו חוק יסוד: מבקר המדינה, וכן הפרק המחודש העוסק בעבירות מין.
לין נבחר גם לכנסת ה-12 וכיהן בין השנים 1992-1988. בתפקידו כיו"ר ועדת החוקה, חוק ומשפט הנהיג רפורמות חוקתיות והוביל את העברתם של 95 חוקים חדשים, מחציתם הצעות חוק פרטיות כולל שינויים חוקתיים ושינויי השיטה הפוליטית (ראו פירוט למטה).
בין היתר פעל בחקיקת:
שינוי השיטה הפוליטית
בעקבות הפלת ממשלת האחדות הלאומית במרץ 1990 והמחאה הציבורית שפרצה לאחריה, הוביל לין שורת חוקים ששינו את השיטה הפוליטית:
המהפכה החוקתית
לין הוביל, כיו"ר וועדת חוקה חוק ומשפט, את העברת חוק יסוד: כבוד האדם וחירותו וחוק יסוד: חופש העיסוק. חוקי היסוד אלה מעגנים את זכויות היסוד של הפרט ומהווים את מגילת זכויות האדם זוטא של ישראל מבחינת תוכנם ומעמדם החוקתי. הם הועברו רק לאחר השגת קונצנזוס עם כמעט כל נציגי המפלגות הדתיות.
עיקרי החוקים הם:
חוקי היסוד החדשים פורשו על ידי בית המשפט העליון כמעניקים לבתי המשפט סמכות לקיים ביקורת השיפוטית על חוקי הכנסת, במסגרת מה שכונה "המהפכה החוקתית". עד אז, לא פורשו חוקי היסוד כבעלי עליונות על החוקים הרגילים וכמעניקים לבתי המשפט את הכוח לפסול את חוקי הכנסת על שום שהם סותרים זכות יסוד.
קיימת מחלוקת בשאלה האם התכוונו חברי הכנסת להעניק לחוקי היסוד מעמד על-חוקי, והאם ציפו שהפרשנות שתינתן להם על ידי בית המשפט תהיה כפי שהתבררה לאחר מכן. חלק מחברי הכנסת אף טענו כי הוטעו על ידי יוזמי החוקים, בהם לין. טענה מרוככת יותר היא שמקדמי החוק השרו עמימות באשר למשמעות החוקתית האפשרית של חוקי היסוד, מה שהקל את ההתנגדות להם. לין שלל טענות אלה כולן בספר "לידתה של מהפיכה", וטען כי יש בהן "לא רק משום עלבון לכנסת אלא התעלמות מהעובדות ומן האמת".
נשיאות איגוד לשכות המסחר
לין הרחיב את תחומי פעילותה של הלשכה, וכך הפכה מלשכת המסחר תל אביב–יפו ללשכת המסחר תל אביב ומרכז הארץ. בשנת 2009 הוביל את פרישת לשכות המסחר מלשכת התיאום של הארגונים הכלכליים כחלק מהמאבק נגד הפגיעה בזכויות המעסיקים, במסגרת עסקת חבילה בין ההסתדרות, לשכת התיאום וראש הממשלה, בה הוחלט על תיקונים ב-13 חוקי עבודה אשר כולם הטילו עול נוסף על המעסיקים.
בראשותו של לין נבנה איגוד לשכות המסחר כארגון הגג של המגזר העסקי-החופשי בישראל. לין ניהל מאבק מתמיד נגד מה שראה בתור הכבדות על המגזר העסקי באמצעות חוקי עבודה חדשים, הגנה צרכנית מופרזת וחוקי הגנה על הסביבה המטילים את האחריות לזיהום על המגזר העסקי לבדו. הוא פעל נגד המגמה הרווחת בבתי הדין לעבודה, ובעיקר בבית הדין הארצי לעבודה, של פגיעה של מה שנתפס בעיניו בזכויותיהם הבסיסיות של המעסיקים, כגון שלילת חופש הביטוי שלהם במקרה של התארגנות עובדים במקום העסק ועוד. לין ניהל מאבק ממושך נגד מה שלפי דעתו היווה חופש מופרז של העובדים במונופולים שבבעלות המדינה לשבות ולפגוע במשק ובציבור. בעקבות ביקורת זו מונה בשנת 2004 לנציג ציבור בבית הדין הארצי לעבודה וכיהן בתפקיד זה שנתיים ימים. לין הציע להטיל עונש מאסר של שנתיים למי שישבש את העבודה בשירותים חיוניים וניהל מאבק נגד חקיקה המחייבת העברת עובדי קבלן להעסקה ישירה תוך תקופה קצובה של 9 חודשים..
הלשכה בראשות לין יזמה חוק להפסקת השימוש במילה "מעביד" בחוקי עבודה ולהנחלת השימוש במילה "מעסיק". בנוסף יזם לין הצעת חוק להגנה על זכויות היסוד של המעסיקים, וכן השיג לראשונה העברת חוק להגנה על זכויות הסוכן הישראלי בפני ספקים בחו"ל.
לין נבחר שש פעמים לחבר במועצת המנהלים של ארגון ה-Eurochambres שהוא ארגון לשכות המסחר באירופה, וכן נבחר כחבר הוועד המנהל בארגון ה-World Chambers Federation, בו מיוצגות לשכות מסחר מ-125 ארצות. בתוקף חברותו בוועד המנהל של ארגון לשכות המסחר העולמי אישר ה-World Chambers Federation את תוואי ייזום חקיקה להגנה על זכויות היסוד של המעסיקים, שיזם לין וחברי הנהלת לשכת המסחר, לאישור כל 125 המדינות החברות בארגון.
לשכת המסחר העבירה ביוזמת לין תיקון לחוק חובת מכרזים כדי לאפשר השתתפות עסקים קטנים ובינוניים במכרזי המגזר הציבורי, שנמנעה בדרך של הצבת תנאי סף גבוהים, לטענתו, ללא סבירות ואיזון.
האיגוד בראשותו נאבק נגד חוקים ותקנות להגנת הצרכן, כגון חובת סימון מחירים. לין התנגד לחוק המאפשר לצרכן להחזיר מוצר לחנות, תמורת החזר כספי מלא, וראה בו "חוק מזיק ומיותר... שיגרום לצרכנים להשתעשע בקנייה והחזרה של מוצרים".
פעילות עסקית
למשפחתו של לין חברה העוסקת בהשמת משאבי אנוש. עובדה זו עוררה ביקורת על המאבקים שהוביל כנשיא איגוד לשכות המסחר בנושאי יחסי עבודה, ולפי המבקרים לטובת חברות כוח אדם ונגד העברת עובדים לתעסוקה ישירה
מאבק בתאונות דרכים
חלק גדול מפעילותו הציבורית של לין הוקדש למאבק בתאונות הדרכים, והתבסס על ניסיונו כעו"ד שעסק במיוחד בתחום זה. לין כיהן כיו"ר ועדת המשנה לבטיחות בדרכים של הכנסת, יו"ר משותף של ועדת החקירה הפרלמנטרית למאבק בתאונות הדרכים ב-1987, וכן, על פי מינוי שר התחבורה יצחק לוי, יו"ר הוועדה לשיפור רמת הנהיגה. הוא פרסם מאמרים רבים בתחום הבטיחות בדרכים.
בשנת 2010 מונה לין ליו"ר הרשות הלאומית לבטיחות בדרכים. הוא בנה תוכנית עבודה לעיבוי פעילויות הרשות להגברת הבטיחות בדרכים עם פתרונות מוצעים הנוגעים למגזרים פגיעים במיוחד, כמו ילדי הגן והגיל הרך, הולכי רגל ונהגים צעירים. הוא יזם מהלכים למניעת שימוש בנייד בזמן נהיגה, בעיות הקשורות בנהיגת משאיות ואוטובוסים, שיבושי תנועה בתוך ערים, נהגים הנוהגים ללא רישיון תקף, עברייני תנועה מועדים, סוגיית כניסה לצומת באור אדום ורווחת רוכבי האופניים.
תוכניתו של לין משמשת עד היום את הרשות הלאומית לבטיחות בדרכים. אחת מהמלצותיו, להגברת חובת הזהירות של מכוניות המתקרבות למעבר החצייה, התקבלה ב-2015 כתקנה של משרד התחבורה. לין בכהונתו בכנסת הוביל את הרחבת חובת השימוש בחגורת בטיחות גם לנסיעות עירוניות. כמו כן, הוא הגיש הצעת חוק בתקופת הכנסת ה-11 הקובעת ש-20% מכל ההכנסות שיש למדינה מרכישת רכבים ומהשימוש בהם יועברו להשקעות בתשתית הכבישים (ההצעה עברה בקריאה ראשונה, לא התקבלה מול התנגדות האוצר, אך הגבירה את המודעות באשר לצורך לחזק את ההשקעות בתשתיות הכבישים).
לין התנגד לנתיבי תחבורה ציבורית המסומנים על גב תשתית הכבישים הקיימת. לדעתו מדיניות זו המצמצמת את מספר הנתיבים המוצעים לרכב הפרטי ולמשאיות תחנוק את תנועת הרכבים הפרטיים.
יחסי ארצות הברית–בנין
יחסי ארצות הברית–בנין הם יחסים בינלאומיים בין בנין לבין ארצות הברית. ההיסטוריה של היחסים בין שני העמים הייתה מצוינת לאורך השנים, מאז בנין הפכה לדמוקרטית. ממשלת ארצות הברית ממשיכה לסייע לבנין בשיפור רמת החיים, המהווים את המפתח להצלחה האולטימטיבית של בנין, עם ממשל דמוקרטי וליברליזציה כלכלית, העולים בקנה אחד עם הערכים של ארצות הברית והאינטרס הלאומי שלה בהפחתת העוני וקידום הצמיחה. מרבית מאמצי התמיכה של ארצות הברית בגיבוש הדמוקרטיה בבנין ממוקד בפיתוח המשאב האנושי לטווח ארוך באמצעות הסוכנות האמריקנית לפיתוח בינלאומי (USAID).
היסטוריה
המאמצים להמשיך את האינטרס הלאומי המובלים על ידי USAID, כוללות תוכניות יעילות הממוקדות בהענקת חינוך יסודי, בריאות המשפחה (כולל תכנון משפחה), של נשים וילדים, בריאות, והתמודדות עם מחלות המועברות במגע מיני, במיוחד את התפשטות ה-HIV. בנוסף, קיימות תוכניות לשיפור הדמוקרטיה והממשל בבנין, על ידי עידוד החברה האזרחית למעורבות בקבלת ההחלטות הלאומיות; חיזוק מנגנונים לקדם שקיפות ואחריות; שיפור היוזמות המקומיות; ושיפור שיטת הבחירות. מערך של תוכניות לשיתוף פעולה צבאי מחזק את המאמצים הדמוקרטיים. שיתוף הפעולה הצבאי של שתי המדינות מתרחב כעת, הן באופן דו-צדדי והן במסגרת אזורית רחבה יותר.
בפברואר 2006 ממשלת בנין, חתמה על הסכם ל-5 שנים בשווי 307 מיליון דולר להקמת מתחם אתגר המילניום (MCC) כדי להגדיל את השקעות הסקטור הפרטי בבנין. התוכנית מסירה מגבלות מפתח לצמיחה ותומכת שיפורים בתשתיות פיזיות ומוסדיות בארבעת מגזרים קריטיים: קרקעות, שירותים פיננסיים, צדק, ושווקים. הפרויקטים המוצעים מחזקים אחד את השני, ותורמים לשיעור תשואה כלכלית של 17%.
ארצות הברית מקדמת את האתוס של אכיפת החוק על ידי עבודה עם הרשויות בבנין לדכא פשעים, לעזור למגר את השחיתות, לקידום ממשל תקין המבוסס על שלטון החוק, והגדלת הדו"חות הרשמיים.
לשכת יחסי הציבור של ארצות הברית בקוטונו מובילה את חילופי התרבות, החינוך והחינוך בין שתי המדינות, תוך התמקדות בחינוך של ממשלת בנין והציבור על הזדמנויות הסחר והיתרונות של חוק הצמיחה וההזדמנות באפריקה. המשרד גם מסייע בהרחבת המאמצים לבניית אמצעי תקשורת אחראים יותר.
תוכנית חילות השלום של ארצות הברית בבנין מספקת הזדמנויות מתמשכות להגברת ההבנה בין תושבי בנין לאמריקנים. כ-110 המתנדבים מקדמים פיתוח בר-קיימא באמצעות פעילויות בתחומי הבריאות, החינוך, הסביבה ופיתוח ארגונים קטנים. תוכנית חיל השלום של ארצות הברית בבנין היא אחת המצליחות ביותר באפריקה, בין היתר בגלל פתיחות ושיתוף פעולה מצד בנין.
כיום, הסחר בין בנין לבין ארצות הברית הוא קטן, אבל העניין במוצרים האמריקנים גדל. ארצות הברית מעוניינת בקידום סחר מוגבר עם בנין, על מנת לתרום לאינטרסים האמריקניים בסחר עם המדינות הסמוכות לבנין, במיוחד ניגריה, ניז'ר, ובורקינה פאסו, אשר מקבלות כמויות גדולות של היבוא שלהן דרך נמל קוטונו. סחר זה גם הוא הקל על ידי החברות של בנין ב (ECOWAS) ובאזור המונטרי של הפרנק CFA. ממשלת ארצות הברית פועלת גם לעורר השקעות אמריקניות בענפי מפתח, כגון אנרגיה, תקשורת, תחבורה. בנין גם הייתה זכאית לתמיכה בעקבות חוק הצמיחה וההזדמנות באפריקה (AGOA), ומאז תחילת התוכנית בשנת 2000, סופקו לבנין הטבות בתחום הטקסקטיל והביגוד.
קלימונטוב
קלימונטוב (בפולנית: Klimontów; ביידיש: קלעמענטאָוו) הוא כפר במחוז סנדומייז' שבפרובינציית שוויינטוקז'יסקיה בפולין, על גדת נהר פוקז'בקה, בו התקיימה עד השואה קהילה יהודית גדולה.
תולדות היישוב
תחילת היישוב במאה ה-12, ובשנת 1604 הוענקו לו זכויות עיר. באמצע המאה ה-17 הוחרב היישוב בידי השוודים. בהמשך, השתקם היישוב, עת היה בבעלות מספר משפחות אצולה פולניות.
מהמאה ה-18 התפתחה ביישוב תעשיית אריגה. בשנת 1869, בעקבות מרד ינואר, ניטל מהיישוב מעמדו העירוני.
יהודי קלימונטוב
התיעוד הראשון לישיבת יהודים ביישוב הוא משנת 1604, ובמקום התקיימה עד מהרה קהילה יהודית מאורגנת. עם שחרור היישוב מידי השוודים בידי המצביא הפולני צ'ארנייצקי, נערכו ביהודי המקום פרעות. במהלך המאה ה-19 נמנו רוב יהודי היישוב על החסידות.
בין מלחמות העולם נמנו ביישוב כ-3,100 יהודים, קרוב ל-80% מתושביו, והתקיימה בו פעילות ציונית ענפה, שכללה בית ספר עברי, כמו גם פעילות של אגודת ישראל ושל הבונד. במהלך שנות השלושים של המאה ה-20 סבלו יהודי היישוב מהתנכלויות אנטישמיות גוברות והולכות כלפיהם מצד המיעוט הפולני ביישוב ומצד אנשי המשטרה שהוצבו בו.
בשואה
עם כיבוש היישוב בידי הגרמנים באמצע ספטמבר 1939 רוכזו כל תושביו בכיכר המרכזית בו, ובמועד זה נרצחו שני יהודים. בימים שלאחר מכן ביצעו הגרמנים מעשי שוד אלימים ברכוש יהודי היישוב, ובהמשך, הוטלו על הקהילה תשלומי כופר, תוך לקיחת בני ערובה להבטחת התשלומים. בד בבד חטפו הגרמנים יהודים מהיישוב לביצוע עבודות כפייה. חטיפות היהודים הוסדרו עם התמקמות יחידת ס"ס בסמוך לכפר, וחלקן בוצעו במחצבה מרוחקת מהיישוב.
במרץ 1940 שרפו הגרמנים את כל הספרים שהיו בספריות היהודיות ביישוב. ב-6 באוגוסט 1940, בעקבות אי התייצבות במועד של עובדי הכפייה היהודים, פשטו הגרמנים על בתי היהודים בכפר לפנות בוקר, וריכזו באלימות רבה את יושביהם בכיכר השוק, שם הוכו. במהלך 1941 הגיעו ליישוב פליטים יהודים מלודז' ומווינה, כמו גם יהודים מכפרי הסביבה, ורבים מהם מתו ממגיפות, מרעב וכתוצאה ממעשי התעללות מצד הגרמנים.
בקיץ 1942, בתגובה על בריחת עובד כפייה יהודי מהיישוב, רצחו הגרמנים את 14 בני משפחתו המורחבת, וכן 22 יהודים נוספים מהכפר.
ב-30 באוקטובר 1942 פשטו על היישוב שוטרים גרמנים, אוקראינים ופולנים, הוציאו את היהודים מבתיהם, וריכזו אותם בכיכר המרכזית ביישוב. שם נערכה בהם סלקציה, תוך שליחת כ-150 צעירים לעבודות כפייה בבלז'ץ, והצעדת כ-4,000 הנותרים לזלוטה, תוך ירי בכ-80 קשישים וחולים בדרך. בזלוטה הועמסו יהודי היישוב בצפיפות רבה ביותר וללא שתייה בקרונות משא, ושולחו למחנה ההשמדה טרבלינקה.
לאחר רצח חמישה יהודים נכים שעוד נותרו בקלימונטוב, הוכרז היישוב רשמית כ"נקי מיהודים".
A Plague of Lighthouse Keepers
A Plague of Lighthouse Keepers (בתרגום לעברית: מגפת שומרי המגדלור) הוא קטע מוזיקלי של להקת הרוק המתקדם הבריטית, ואן דר גראף ג'נרייטור באלבומם הרביעי, Pawn Hearts. זוהי יצירת קונספט בת 23 דקות, שמשתרעת על כל צד ב' של התקליט. "A Plague of Lighthouse Keepers" הוקלט באולפן כשהחלקים הוקלטו כשירים נפרדים ועורבבו יחד. בשיר יש שינויים במקצבים ובמשקלים, ואפילו כולל כמה קטעי מוזיק קונקרט.
הקלטה
"A Plague of Lighthouse Keepers" הוקלט בזמנה הפנוי של הלהקה שבין הופעות. הקטע הוקלט באולפן כשהחלקים הוקלטו כשירים נפרדים ואוחדו יחדיו. תהליך היצירה באולפן נמשך כשלושה-ארבעה חודשים כשהתוצאה מסתיימת ביצירה שלמה ללא הפסקה בין החלקים. לדברי המפיק ג'ון אנתוני, היצירה הייתה ניסוי שהלך רחוק הרבה יותר מן האלבומים הקודמים, על התהליך סיפר: "מיצינו את היכולת בציוד שבאולפנים עד הגבול". הניסוי כלל מניפולציות שקלידן הלהקה יו בנטון יצר כשהשתמש במלוטרון וסינתיסייזר. לדברי דייוויד ג'קסון, חלק אחד כולל את הלהקה מכפילה את התוצר המוקלט כ-16 פעמים. רוברט פריפ מלהקת קינג קרימזון, סיפק הופעת אורח בגיטרה חשמלית, שניתן לשמוע מ8:10-10:20 לתוך השיר וסמוך לסוף השיר.
מילים
כשמנהיג הלהקה פיטר האמיל התראיין למגזין "Sounds", סיפר על מילות השיר אשר כתב. הוא מספר: "זה פשוט הסיפור של שומר מגדלור, שזה ברמה הבסיסית שלו. ויש סיפור על ההאשמות עליו והתסביכים שלו על לראות אנשים מתים ולתת לאנשים למות, ולא להיות מסוגל לעזור בסופו של -.. טוב, זה לא ממש שיש לו סוף, זה באמת תלוי בך כדי להחליט. הוא גם הורג את עצמו, או שהוא הצדיק את כל זה ויכל לחיות בשלום... ואז ברמה הנפשית / דתית הסיפור אינו עוסק בו ובא לידי הסכם עם עצמו, ובסופו הוא מאבד את שפיותו ומדרדר לטירוף, או התעלות, זה בכל מקרה בסוף ... וזה גם על אדם שמשלים עם חברתו - זו הרמה השלישית ... "
הופעות
ב-1977 ו-1978, ואן דר גראף בהרכבם המורכב מסולן, פסנתר, גיטרה, גיטרת בס, תופים וכינור (וצ'לו ב-1978). כשהקטע נוגן כמחרוזת בשם "Medley: A Plague of Lighthouse Keepers/Sleepwalkers". מחרוזת זו כוללת חלקים מ-"A Plague of Lighthouse Keepers" והחלק השני"The Sleepwalkers" (מהאלבום Godbluff), משולבים יחד. חלקים מ-"A Plague of Lighthouse Keepers" ששומשו היו "Eyewitness" and "The Clot Thickens". אפשר לשמוע את המחרוזת באלבום Vital, שנמשך 13 דקות ו-41 שניות. בהופעות ב 1978, 1979 ו-1980 פיטר האמיל ביצע את הקטע בקריירת סולו (גם עם כינור).
ביקורת
Allmusic כינה את השיר "מונומנטלי", אבל מאמינים שזה "לא תמציתי כמו שזה היה". מצד שני Mojo כינו את השיר כ"מגוחך". האלבום "Pawn Hearts" לא זכה להצלחה גדולה בבריטניה, אך הגיע למקום הראשון במצעד האלבומים האיטלקי במשך 12 שבועות.
ברברה מורי
ברברה מורי אוצ'ואה (בספרדית: Bárbara Mori Ochoa, נולדה ב-2 בפברואר 1978; מונטווידאו, אורוגוואי), הידועה בשם ברברה מורי, היא שחקנית ודוגמנית אורוגוואית-מקסיקנית. ידועה בתפקידה בטלנובלה המקסיקנית "רובי" מ-2004.
ביוגרפיה
מורי נולדה במונטווידאו שבאורוגוואי ב-2 בפברואר 1978. אבי סבה הוא יפני. אביה של מורי, יו מורי, הוא יפני-אורוגוואי ואילו אמה רוסריו אוצ'ואה היא מקסיקנית-לבנונית. אחיה של מורי הם קינטארו מורי והשחקנית האורוגוואית קניה מורי. הוריה של מורי התגרשו כאשר הייתה בת שלוש ומורי חילקה את ילדותה בין אורוגוואי למקסיקו אולם ב-1990 השתקעה במקסיקו סיטי.
ב-1998 מורי נטלה חלק בטלנובלה המקסיקנית "Mirada de mujer".
התפקיד הראשי הראשון של מורי היה ב-1998 בטלנובלה המקסיקנית "אסול טקילה" לצידו של מאוריסיו אוכמן.
בשנת 2003 כיכבה בטלנובלה הקולמיביאנית "אהבה חצופה" בתפקיד הראשי של פרננדה לירה, ושודרה בערוץ האמריקאי דוברת הספרדית טלמונדו ושודרה בשמונה מדינות ברחבי העולם.
ב-2004, מורי נטלה חלק בטלנובלה המקסיקנית "רובי" בתפקיד הראשי לצידם של סבסטיאן רולי ואדוארדו סנטמרינה. "רובי" נחשבת לאחת מאופרות הסבון הטובות ביותר והפכה את שחקניה למוכרים ומפורסמים.
ניתן לומר כי החל מ-2005, מורי נטשה את סוגת אופרות הסבון וכל הפרויקטים בהם נטלה חלק הם סרטי קולנוע.
ב-2005 מורי גילתה את התפקיד הראשי בסרט "La mujer de mi hermano" לצדם של מנולו קרדונה, כריסטיאן מאייר וגבי אספינו. באותה שנה, מורי נטלה חלק בצוות הדיבוב של הגרסה המקסיקנית של הסרט "רובוטס".
ב-2008 מורי נטלה חלק בסרט הדרמה "Violanchelo" לצדם של טוני דלטון ולאונרדו סברגליה.
בשנת 2014 שיחקה בסרט הקומדיה המקסיקני "קנטיפלס", אודות חיו של השחקן קנטינפלס, בסרט גילמה את אליזבת טיילור.
חיים אישיים
ב-1996 מורי החלה מערכת יחסים עם השחקן המקסיקני סרחיו מאייר ולשניים נולד בן משותף ב-1998, סרחיו מאייר ג'וניור.
השניים נפרדו תקופה קצרה לאחר הולדת בנם היחיד.
בנובמבר 2016 לבנה של מורי נולדה בת בשם מילה מאייר, מאורע שהפך את מורי לסבתא בת 38.
ב-2016 מורי התחתנה עם שחקן הבייסבול קנת' ריי סיגמן, אולם השניים התגרשו שנה לאחר נישואיהם.
עובאדה א-סאמת
המסע לכיבוש קפריסין בראשותו, הפך את א-סאמת לאחד מהמצביאים הנודעים והמצליחים ביותר בתולדות ח'ליפות הראשידון. לצד זאת, השתתף א-סאמת בלפחות שבע מערכות צבאיות בתקופת שירותו בצבא הראשידון. לאחר פרישתו, התיישב בארץ ישראל והפך לקאדי תחת שלטונו של מושל סוריה, מועאויה, ואף סייע לו בשנותיו האחרונות.
לצד שירותו הצבאי, שירת א-סאמת כמורה הלכה, מופתי ושופט, וכן פיקח על המרות הדת בקרב האוכלוסייה שחיה בשטחים שנכבשו על ידי הראשידון, והיה גם שותף בבנייתם של מספר מסגדים במצרים ובסוריה.
שיחה עם דמיטרי מדבדב
שיחה עם דמיטרי מדבדב (ברוסית Разговор с Дмитрием Медведевым) הוא שמה של תוכנית טלוויזיה שנתית ששודרה בפורמט של שאלות ותשובות בשידור חי - על ידי ערוצי הטלוויזיה רוסיה-1, רוסיה 24, RT והערוץ הראשון רוסיה, כמו גם על ידי תחנות הרדיו מאיאק, וסטי FM ורדיו רוסיה.
שירות מזכיר העיתונות של מדבדב (שכיהן כראש ממשלת הפדרציה הרוסית וסגן יו"ר המועצה לביטחון לאומי) תומך ומנחה את השידורים, בתקופת השידור שימשה נטליה טימאקובה כדוברתו של מדבדב שגם ביימה את התוכנית. התוכנית נערכה פעם בשנה בשנים 2008–2015.
בתקופת כהונתו של מדבדב כנשיא רוסיה (2008-2012) נקראה התוכנית בשם "תוצאות השנה עם נשיא רוסיה" ( Итоги года с Президентом России). ולדימיר פוטין מופיע בשידור מקביל בשם הקו הישיר.
דניאל גל
דניאל גל (נולדה ב-1987) היא שחקנית ורקדנית ישראלית.
ביוגרפיה
לא-גויסה לצה"ל בשל עברה הרפואי. בגיל 18 עברה לגור לבדה בבאר שבע, כדי לרקוד בלהקת המחול "קמע".
למדה בסטודיו למשחק ניסן נתיב במסלול התלת-שנתי.
קריירה
גל שיחקה במספר הפקות בתיאטרון החאן, בצוותא, בהבימה, ובקאמרי. בנוסף, הופיעה כרקדנית בלהקות מחול שונות, בין השאר כרקדנית מקצועית בבת-שבע.
בשנת 2010 שיחקה בתפקיד מרכזי בסדרת הדרמה "חיים אחרים" בערוץ 2 של קשת.
בהמשך שנת 2016, כיכבה בתפקיד קטיה בסרט הפשע "כיפה אדומה" שביים ארנון צדוק במסגרתו היא גם דוברת רוסית.
ב-2017 שיחקה את יוליה קרונסקי בעונה השישית של סדרת הנעורים "ראש גדול - ראש חדש" בערוץ KidZ. באותה שנה שיחקה בסרטו של אריק רוטשטיין "אנטנה".
מאז 2018 משחקת בתפקיד ראשי בסדרה "דאנסטורי" בערוץ דיסני ישראל ב-yes.
ב-2018 שיחקה בתפקיד ראשי בסרט הטלוויזיה "חטיפה-קו 300" בקשת 12, המבוסס על מקרה אמיתי.
ב-2019 שיחקה בתפקיד מרכזי-כפול - אלכס-מריאנה - בסדרה הקומית "בת אל הבתולה" שב-HOT בידור. כמו כן, כיכבה בסרטה של הקולנוענית החרדית, דינה פרלשטיין, "תמרות עשן", ובסדרת הדרמה "ביום שהאדמה רעדה" בקשת 12.
ב-12 במרץ 2020 השתתפה בווידאו קליפ של ארקדי דוכין ואיזי "השיר של עומר", כ-שחקנית לצדו של שלום מיכאלשווילי, לזכרו של עומר אוחנון.
ב-2021 שיחקה בתפקיד ראשי בסרט "רסיסים" של הקולנוענית החרדית, דינה פרלשטיין, ובסרטו של גורי אלפי "עוד סיפור אחד".
חיים אישיים
גל היא צמחונית. במשך שלוש שנים הייתה בת-זוגו של הבמאי יותם גנדלמן. כיום מתגוררת בקיבוץ יחיעם עם בן זוגה השחקן ובן-הקיבוץ, יואל רוזנקיאר. ובדצמבר 2022 נולד בנם הראשון.
ב-2020 חשפה שהיא סובלת מפוסט-טראומה, עקב היותה קורבן לניצול מיני בילדותה. היא אף מעבירה הרצאות בנושא.
על הבמה
רקדנית בלהקות
פרננדו קולור דה מלו
פרננדו אפונסו קולור דה מלו (בפורטוגזית: Fernando Affonso Collor de Mello, נולד ב-12 באוגוסט 1949) הוא פוליטיקאי ברזילאי שהיה נשיא ברזיל מ-1990 ועד 1992.
חייו
קולור הוא נצר למשפחה רבת השפעה בפוליטיקה הברזילאית, שבראשה עמד (אביו) אמון דה מלו, עיתונאי ומושל לשעבר של מדינת אלגואס. הוא תפקד כנשיאה של קבוצת כדורגל ברזילאית ב-1976. בהיותו בעל מראה טוב ופופולרי, הוא נכנס לפוליטיקה, ובזה אחר זה הוא שימש כראש עיריית מסייאו, בירת מדינת אלגואס, נציג פדרלי של אלגואס בקונגרס של ברזיל, ולבסוף מושלה של מדינת אלגואס ב-1987. ב-1989 קולור הביס את לואיז אינסיו דה סילבה במירוץ נשיאותי בעל שני סיבובים, שנערך בהתאם לחוקה החדשה של 1988, ובכך נהיה הנשיא הראשון שנבחר באופן דמוקרטי מאז ההפיכה הצבאית של 1964. הפופולריות שלו הייתה מאוד גבוהה והוא ניצח במדינת סאו פאולו בהתמודדות מול אישים פוליטיים חשובים ובולטים.
זמן קצר אחרי בחירתו, קולור הודיע על מימושה של "תוכנית קולור", שהייתה אמורה לצמצם את היצע הכסף, ובכך להילחם באינפלציה. התוכנית כללה המרה רחבת היקף של חשבונות בנק של צרכנים לאיגרות חוב ממשלתיות שלא ניתן לפורען, ובמקביל הדפסת כסף לשימושה של הממשלה. כל החשבונות שהכילו יותר מ-1,200 קרוזרות (יחידת מטבע ברזילאית) הוקפאו למשך 18 חודשים. צעדיו הקיצוניים של קולור בכלכלה התקבלו בחוסר התלהבות בציבור. אף על פי כן, רבים חשו כי צעדים אלו היו חיוניים על מנת להקטין את האינפלציה. התוכנית נחלה כישלון, שכן מספר חודשים אחרי החלת התוכנית האינפלציה המשיכה לעלות והגיעה ל-25% לחודש.
כיום, כלכלנים רבים טוענים כי מטרתה האמיתית של תוכנית קולור הייתה להנמיך את החוב הלאומי הגבוה. כל עוד היה בידי הממשלה, לכסף המוחרם הייתה ריבית ריאלית שלילית. ההפרש השלילי הזה נוצל כדי להנמיך את חובה של ברזיל. כלכלנים אלו קובעים כי מיגור האינפלציה הגבוהה לא הייתה מעולם מטרת תוכניתו של קולור.
ב-1992 קולור הואשם על ידי אחיו פדרו בשחיתות, ונחקר בעקבות כך על ידי הקונגרס והעיתונות. האשמות רבות התמקדו במנהל הקמפיין של קולור, פאולו סזאר פאריאס, שצבר הון רב כאשר קרנו של קולור עלתה. ראיות הולכות ומתרבות באשר למתן שוחד ומעילה בכספי ציבור, הובילו להפגנות עממיות והפרעות לסדר הציבורי ברחבי הערים הראשיות בברזיל. באוקטובר, הקונגרס הצביע בעד הדחתו של קולור. קולור הואשם בהתנהגות בלתי הולמת ב-29 בדצמבר 1992 וזכותו להתמודד על משרה בפוליטיקה הושעתה לתקופה בת 8 שנים, וזאת לפי החוק הברזילאי הנוגע לשחיתות. מאוחר יותר הוא נוקה מכל חשד ואשמה, אולם מרבית האוכלוסייה עדיין רואה בו מושחת.
אחריו התמנה לנשיא סגנו, איתמר פרנקו, למרות שרבים ראו בו כלא מספיק מיומן לתפקיד הנשיאות. שר האוצר בממשלתו של איתמר, פרננדו אנריקה קרדוזו, נבחר לנשיא ב-1995 לכהונה ראשונה, וב-1998 לכהונה שנייה.
ב-2002 קולור התמודד לתפקיד מושל מדינת לידתו, אלגואס, אך הוא הפסיד בבחירות לראשונה בחייו. ב-1 באוקטובר 2006 נבחר לסנאט הפדרלי מטעם מדינת אלגואס.
הרואה ואינו נראה (ה.ג'. ולס)
הרואה ואינו נראה (באנגלית: The Invisible Man - A Grotesque Romance) הוא ספר בריטי מאת ה.ג'. ולס משנת 1897, המספר על מדען שחלומו להפוך לבלתי נראה מתגשם. הספר נחשב לאחד משיאי יצירתו של ולס ומעלה דילמות באשר למוכנות החברה ואפילו המדען עצמו להתמודדות עם השלכות המחקר המדעי, מהי אנושיות ומיהו אדם.
עלילה
עלילת הספר מספרת על איש מוזר שלא מזדהה בשמו ומגיע לאכסניה נידחת באנגליה. האיש המוזר והרגזן מכוסה כולו בשכבות בגדים רבות ומגוונות ולא מוריד אותן גם ליד האש החמה בחדרו. בכך, הוא מעורר את תמיהתם של דרי האכסניה ובייחוד של בעלת הבית, שמתחילה להיות סקרנית לגבי האיש המוזר.
האיש מסרב להראות את פניו ומסרב להוריד מבגדיו כל זמן שיש לידו אנשים אחרים. בפעם אחת שבעלת הבית נכנסת לחדרו בהפתעה היא מצליחה להבחין שכל ראשו מכוסה בתחבושות לבנות ומניחה מכך שהוא כנראה נפצע קשה ולכן לא רוצה שיראו את פניו.
במהלך כל היום הראשון לשהותו באכסניה האיש המוזר והרגזן כל הזמן מנסה לשדל את בעלת הבית להביא את חפציו מתחנת הרכבת כי לטענתו הם חשובים מאוד לעבודה שלו. יום למחרת מגיעים סוף סוף חפציו בשלל מזוודות וארגזים המכילים ספרים, כלי מדידה והמון צנצנות זכוכית המכילות חומרים כימיים שונים.
מרגע שהאיש המוזר מקבל את חפציו הוא מסתגר בחדרו ומתחיל לעסוק שם בניסויים שונים שלא ברורה כוונתם. בעלת הבית מנסה לרחרח בחדרו בעזרת תירוצים שונים ומשונים אבל הדבר רק מכעיס את האיש המוזר ולבסוף הוא מבקש ממנה את מפתח החדר ונועל את עצמו בפנים לימים רבים כשהוא יוצא מחדרו רק לטיולים קצרים בשעות הלילה.
בעלת האכסניה ובעלה קצת מודאגים מהדייר הרגזן ששכר מהם את החדר וששמועות מוזרות התחילו להופיע עליו ברחבי הכפר. חלק מהשמועות אמרו שהוא טרוריסט שמכין פצצות, חלק אמרו שהוא חולה במחלה אנושה וחלק אמרו שהוא סתם מטורף.
בעקבות השמועות על מצבו הרפואי המוזר (אנשים בכפר התחילו לדבר על התחבושות שמכסות את פניו) רופא העיר הסתקרן והלך לחדרו של האיש המוזר כדי לבחון אותו יותר טוב. כהוא נכנס לחדרו והפתיע את האיש המוזר הוא היה בהלם והחוויר כסיד כשהוא קלט שמתחת לשרוול ידו, אין בכלל יד! יש רק אוויר ריק…
באותו הלילה הכומר ואשתו התעוררו בעקבות רעשים בביתם, בטוחים שלביתם נכנסו גנבים, הכומר ואשתו לקחו נר והתחילו מסיירים ברחבי הבית. הם הגיעו לחדר שבו הם שמרו את כספם (וממנו הגיע הרעש) ונדהמו לראות שהחדר ריק ושכל כספם נשדד! באותו רגע הם גם שמעו רעש של פתיחת דלת וראו איך דלת הבית שלהם נפתחת ונסגרת מעצמה! לא עבר זמן רב ותושבי הכפר התחילו לקשר בין הפריצה הבלתי מוסברת לבית הכומר לבין מעשיו המוזרים של האיש הרגזן שגר באכסניה. חשדותיהם התחזקו כשהוא שילם את שכר הדירה שלו במטבעות זהב כמו אלה שנשדדו מהכומר.
מלווים בשוטר הכפר, הגיעו התושבים לחדרו של האיש המוזר כדי לעצור אותו לחקירה. במהלך ההתעמתות איתו, האיש המוזר הוריד את התחבושות שכיסו את פניו בכעס רב וחשף לכולם… אוויר ריק!
האנשים המזועזעים התחילו לברוח בבהלה בזמן שהאיש חסר הראש התחיל להוריד יותר ויותר מבגדיו ולהיעלם לנגד עיניהם. השוטר המבולבל ניסה לתפוס את האיש המוזר ואפילו הצליח לתפוס אותו, אלה שהיד שהוא תפס הייתה בלתי נראית! לשוטר המסכן לא היה הרבה זמן לחשוב על זה כי האיש המוזר התחיל להתפרע ולהכות בכל האנשים מסביב בלי רחמים. וככה, הוא ברח מהכפר כשהוא משאיר אחריו פצועים והרס רב.
משם האיש הבלתי נראה הלך בדרך ופגש קבצן אותו הוא משכנע באיומים לעבוד בשבילו. האיש הבלתי נראה גורם לקבצן לחזור לאכסניה ולגנוב בשבילו את הספרים שהוא הביא איתו (שמתגלים כשלושת יומני המחקר שלו) ומעט בגדים.
אחרי שהקבצן מביא לו את מבוקשו, הם נודדים ביישובים שונים בזמן שהאיש הבלתי נראה מנצל את מצבו כדי לשדוד בתים וחנויות וממלא את כיסי הקבצן במטבעות זהב.
לבסוף הקבצן לא יכול לסבול יותר את היחס המזלזל ואת ההתעללויות שהוא סופג מהאיש הבלתי נראה ומנצל שעת כושר כדי לברוח לאכסניה. שם, הוא נתקל בשוטר ואיש מזוקן החמוש באקדח ומסביר להם את מצבו. עד אז כבר מתפרסמות בעיתונים ידיעות על האיש הבלתי נראה לכן השוטר והאיש המזוקן מסכימים לעזור. מתפתחת עם האיש הבלתי נראה קטטה ובסופה הוא נורה על ידי האיש המזוקן ונפצע. הקבצן נלקח למעצר הגנתי.
האיש הבלתי נראה הולך פצוע, עייף וכועס ולבסוף נכנס לבית אחוזה שמתגלה כבית של חברו ללימודי הרפואה דוקטור קמפ. שם גם מתגלה ששמו של האיש הבלתי נראה הוא גריפין ושהוא היה כימאי שעזב את מקצועו והתחיל להתעניין באופטיקה ובמחקר על אור. גריפין מספר לדוקטור קמפ שהוא גילה בדרך מקרה נוסחה כימית שיכולה להפוך יצורים חיים לבלתי נראים. הוא מספר איך הוא גנב את כל כספו של אביו (מה שגרם לאביו להתאבד) ואיך הוא התחיל לבצע את ניסויו ולבסוף הצליח להפוך חתול לבלתי נראה. הניסויים שהוא עשה גרמו לבעלי הדירה שלו לחשוב שהוא מתעלל בבעלי חיים ולבסוף הם ניסו לפרוץ לדירתו. גריפין (האיש הבלתי נראה) שבר את כלי הניסוי, שרף את הדירה שלו והופך את עצמו לבלתי נראה כדי לברוח. משם הוא מתחיל את מסע הנדודים שלו עד הגעתו לביתו של דוקטור קמפ.
בנוסף הוא מספר לדוקטור קמפ שבכוונתו לנצל את אי הנראות שלו כדי להשליט טרור ושלטון אימים על הכפר הקרוב ושלאט לאט הוא מתכוון לשלוט באנגליה ולרצוח את כל מתנגדיו. דוקטור קמפ המבועת מצליח לקרוא למשטרה שמגיעה ומנסה לעצור את האיש הבלתי נראה. גריפין שמרגיש נבגד מצליח לברוח ומתכנן את נקמתו. כמה ימים אחר כך הוא מפזר ומדביק כרוזים שאומרים שהוא התחיל את שלטון האימים שלו ושהאדם הראשון שימות הוא דוקטור קמפ. הוא מתחיל מצור על אחוזתו של קמפ ומנסה לגרום לו לצאת כדי שהוא יוכל לרצוח אותו. מפקד המשטרה מנסה לגשר ביניהם אבל גריפין רוצח אותו בדם קר.
אחר כך גריפין מצליח להיכנס בכוח לאחוזה וגורם לקמפ המבועת לברוח מביתו אל הכפר בזמן שהוא רודף אחריו בכוונה לרצוח אותו. לבסוף קמפ מתמוטט ליד קבוצת פועלים וצועק לעזרה שהאיש הבלתי נראה חונק אותו. הפועלים מתחילים לעזור לו ולהכות את גריפין ולבסוף אחד מהם לוקח מעדר ומנחית על האיש הבלתי נראה את מכת המוות. אחרי מותו גריפין הופך לאט לאט לנראה שוב ומתגלה כאדם לבקן ופצוע פצעים קשים בעקבות מאבקיו.
בסוף הספר יש פרלוג המספר שלמרות חיפושים רבים של דוקטור קמפ הוא לא הצליח למצוא את שלושת היומנים המכילים את הנוסחה שיכולה להפוך יצורים חיים לבלתי נראים. אנחנו לומדים שהקבצן שעזר לגריפין לקח אותם ואת כל הזהב שהאיש הבלתי נראה גנב והקים אכסניה, שם הוא מספר את סיפורו של האיש הבלתי נראה ופעם בכמה זמן, בלילות חשוכים, מוציא את יומניו של גריפין ומעיין בהם…
תרגום לעברית
הספר תורגם לעברית על ידי דב קמחי והופיע בשנת 1960 בהוצאת יהושע צ'צ'יק. ב-2001 יצא לאור תרגום נוסף בשם "האיש הבלתי נראה: רומאן גרוטסקי" בהוצאת אסטרולוג, בתרגום אהובה גסנר ושלה מאיר.
קישורים חיצוניים
A láthatatlan ember
מוזיאון הירשהורן
מוזיאון הירשהורן (באנגלית: Hirshhorn Museum) הוא אחד המוזיאונים של הסמית'סוניאן. המוזיאון נמצא במול בוושינגטון די. סי., בירת ארצות הברית.
המוזיאון תוכנן על ידי האדריכל גורדון בנשפט, ומתמקד בעיקר באמנות מודרנית. בגן הפסלים של המוזיאון מוצג פיסול מודרני.
המוזיאון קרוי על שמו של מייסדו ותורם האוסף: הבנקאי היהודי, יוצא בוצ'אץ' שבגליציה, יוסף ה. הירשהורן (1899–1981).
פרד מקמורי
פרד מקמורי (באנגלית: Fred MacMurray; 30 באוגוסט 1908 – 5 בנובמבר 1991) היה שחקן קולנוע וטלוויזיה אמריקאי שהופיע ביותר מ-100 סרטי קולנוע וסדרות טלוויזיה במשך יותר מ-50 שנים.
קורות חיים
בשנת 1934 הוחתם בסרטי סרטי פרמאונט והופיע בסרטים לצד ברברה סטנוויק, המפרי בוגרט, מרלן דיטריך, קלודט קולברט, קרול לומברד ועוד. בשנת 1948 הופיע בסרט "רומנס הפעמונים" לצידה של אלידה ואלי ופרנק סינטרה.
רוב הסרטים היו קומדיות קלות, סרטים מוזיקליים ומלודרמות בתור אדם טוב. בחלק מהם שיחק בתפקיד האדם הרע:
לפרד מקמורי יש כוכב בשדרת הכוכבים של הוליווד.
רוברט בארקר
רוברט בארקר (באנגלית Robert Barker; 1739 – 8 באפריל 1806) היה צייר אירי מפורסם.
ביוגרפיה
צייר הדיוקנאות רוברט בארקר טבע את המילה "פנורמה", מיוונית pan ("הכל") horama ("נוף"), בשנת 1792 כדי לתאר את ציורו את אדינבורו, סקוטלנד, המוצגים על משטח גלילי, אותו הציג בלונדון, בתור "הפנורמה". הפנורמה של בארקר נחשבת לנוף הפנורמי הקדום ביותר וקיימת עדיין באוניברסיטת אדינבורו. סט של שישה חלקים בתחריטים מציג נוף של 360 מעלות של העיר אדינבורו מתצפית של גבעת קלטון היל.
ב-1793 העביר בארקר את הפנורמה שלו לבניין הפנורמה הראשון בעולם, שתוכנן על ידי האדריכל הסקוטי רוברט מיטשל, ונבנה בכיכר לסטר, ועשה מהצגתה הון. הצופים נהרו ושילמו 3 שילינג כדי לעמוד על במה מרכזית מתחת לצוהר, שהכניס תאורה טובה, כדי לחוש חוויה "פנורמית" (שם תואר שלא הופיע בדפוס עד 1813). המבקרים בפנורמה החצי-עגולה של בארקר את לונדון, שצוירה כאילו נצפה מגג אלביון מילס בגדה הדרומית של התמזה, יכלו לרכוש סדרה של שישה הדפסים שהזכיר בצניעות את החוויה. מקצה לקצה ההדפסים נמתחו לאורך 3.25 מטר.
ההישג של בארקר כלל מניפולציות מתוחכמות של פרספקטיבה שלא היו בקודמותיה, "פרוספקט" רחב זווית של עיר המוכרת מאז המאה ה-16, או הנוף הארוך של ואצלב הולר של לונדון מבנקסייד, שנחרט על מספר גיליונות רציפים. כשבארקר רשם לראשונה פטנט על הטכניקה שלו ב-1787, הוא העניק לה תואר צרפתי: La Nature à Coup d'Oeil ("הטבע במבט חטוף"). רגישות לציור הנוף התפתחה בקרב המעמד המשכיל, וכשהם סיירו במחוזות ציוריים, כמו אזור האגמים, מה שהביא אותם לתערוכות שהציגו פנורמות רחבות היקף.
תצוגת פנורמות כאלה נעלמה בסופו של דבר על ידי תמונות נעות = קולנוע. הדיורמה הדומה בעצם סצנה משוכללת בקופסה בגודל חדר מוארת באופן מלאכותי, שהוצגה בפריז ונלקחה ללונדון ב-1823, מיוחסת ללואי דאגר, שהתאמן עם צייר של פנורמות.
בארקר מת ב-8 באפריל 1806, ונקבר בלמבת', סארי.